**РЕШЕНИЕ № ПВ – 20 – ПР/2017 год.**

**за преценяване на необходимостта от извършване на оценка на въздействието върху околната среда**

**На основание**: чл.93, ал.1 и ал.5 от Закона за опазване на околната среда (ЗООС); чл.7 ал.1 и чл.8, ал.1 от *Наредбата за условията и реда за извършване на оценка на въздействието върху околната среда* (Наредба за ОВОС), чл.31, ал.4 и ал.6 от Закона за биологичното разнообразие (ЗБР); чл.40, ал.3 и ал.4, във връзка с чл.2, ал.1, т.1 от *Наредбата за условията и реда на извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони* (Наредба за ОС), представена писмена документация от Възложителя по Приложение № 2 към чл.6 от Наредбата за ОВОС и по чл.10, ал.1 и ал.2 от Наредбата за ОС, становище от РЗИ Пловдив

 **Р Е Ш И Х**

**да не се извършва** оценка на въздействието върху околната среда за

**инвестиционно предложение**: **Поставяне на полиетиленова оранжерия и изграждане на капкова система за напояване от сондажен кладенец до 10m дълбочина,** което няма вероятност да окаже значително отрицателно въздействие върху природни местообитания, популации и местообитания на видове, предмет на опазване в защитени зони.

**Местоположение: поземлен имот № 11845.26.9, с. Войводиново, община Марица**

**Възложител: „СОЛЕЙ ЕНЕРДЖИ” ЕООД , ЕИК 200471303,** гр. Пловдив, ул. „Луда Яна” № 3, ет.3, ап. 6

**Характеристика на инвестиционното предложение:**

Обект на разработката е изграждане на сондажен кладенец в имота, който ще се използва за напояване на продукцията, отглеждана в оранжериите. Напояването през топлия период на годината в оранжериите е посредством система за капково напояване.

Общата използваема площ на предвижданите оранжерийни блокове се предвижда да бъде 3500 кв.м. Тя ще се състои от 7 блока. Ще бъдат изградени оранжерии за отглежданена плодове и зеленчуци, тип тунелни, без отопление.

Инвестиционното предложение е ново и не представлява разширение на вече съществуваща система за напояване на обекта.

Електроснабдяването на помпения възел ще се осъществи чрез свързване към наличната електрическа мрежа.

 Не се предвижда промяна на съществуващата пътна инфраструктура. Транспортният достъп до имотите ще се осъществява по съществуващи полски пътища.

Инвестиционното предложение попада в обхвата на т. 1, буква „в“ от Приложение № 2 на *Закона за опазване на околната среда* (ДВ бр.91 /2002 год.) и чл.2, ал.1, т. 1 от Наредбата за ОС. Съгласно разпоредбата на чл.93, ал.1, т.1 от ЗООС инвестиционното предложение подлежи на процедура по преценяване на необходимостта от извършване на ОВОС.

Имотът, в който се предвижда да се реализира инвестиционното предложение не попада в границите на защитени зони от мрежата НАТУРА 2000 и в защитени територии, съгласно Закона за защитените територии. Най-близо до местоположението на предвиденото за реализиране инвестиционно предложение е защитена зона: BG0002016 „Рибарници Пловдив” за опазване на дивите птици, обявена със Заповед №РД-81/03.02.2009 (ДВ бр14/2009 г.) на министъра на околната среда и водите.

Инвестиционното предложение подлежи на оценка за съвместимостта му с предмета и целите на опазване на защитените зони по реда на чл.31 ал.4 във връзка с ал.1 от Закона за биологичното разнообразие.

**мотиви:**

 **I. Характеристика на предлаганото строителство, дейности, технологии: обем, производителност, мащабност, взаимовръзка и кумулиране с други предложения, ползване на природни ресурси, генерирани отпадъци, замърсяване и дискомфорт на околната среда, както и риск от инциденти.**

Общата площ за напояване, обект на настоящия проект е 3,5 дка. Тази площ ще се раздели на 7 поливни блока, колкото е броят на тунелните оранжерии. Така напояването във всяка тунелна оранжерия ще може да работи самостоятелно и независимо. Техническият проект на напоителната система предвижда директно водочерпене от тръбен кладенец и съответната водна филтрация, така че да осигури непрекъснатост на поливния процес на насажденията в тунелните оранжерии.

За целта тръбния кладенец ще бъде оборудван с подходяща помпена станция, осигуряваща изискваните работни параметри на поливната система по технически проект на съоръжението.

Поливната вода, подавана от помпената станция е необходимо да се пречиства до ниво 120 микрона, съгласно изискванията за чистота на водата за капково напояване. Филтърната група трябва да включва филтър хидроциклон за първично пречистване и вторичен фин дисков филтър с показател напречистване 120 микрона, въздушни и предпазни клапани, хидравлично оборудване и арматура.

Доставените до обекта тръби за разпределителните тръбопроводи – РЕ тръби на рола по 100 м. ще се полагат в траншеята на изкопа от страната свободна от земни маси. По тръбите съставящи разпределителните тръбопроводи се отбелязват по подходящ начин местата за водовземните отвори за поливните крила. Ще се монтират водовземните фитинги и за тях се свързват същинските поливни крила от LDРЕ тръби.

* + - * В хода на експлоатация на обекта не се предполага замърсяване и дискомфорт на околната среда. Осъществяването на системата за капково напояване има изцяло положителен ефект, свързан с намаляване на почвената ерозия и отглеждане на насажденията с минимален разход на вода.
			* Не се очаква въздейсвие върху атмосферния въздух, тъй като монтирането на системата за капково напояване се свежда до строително-монтажни дейности, които не са свързани с емисии на шум и прахови замърсители.
			* За осъществяването на цялостното инвестиционно предложение не е необходимо изграждане на нова пътна инфраструктура.

 **II. Местоположение в това число чувствителност на средата, съществуващото ползване на земята, относително наличие на подходящи територии, качеството и регенеративната способност на природните ресурси в района:**

 Инвестиционното предложение ще бъде реализирано в ПИ № 11845.26.9, местност „Вельовица”, землище на с. Войводиново, община Марица. Сондажния кладенец ще бъде изграден в рамките на имота и няма да бъдат усвоявани терени извън разглеждания.

* В резултат от реализирането на инвестиционното предложение и последващата експлоатация, не се очаква нарушаване на качествата и регенеративната способност на природните ресурси в района.
* С писмо изх. № КД-04-764/13.01.2017г. БД ИБР Пловдив е дала заключение за допустимост на инвестиционното предложение от гледна точка на постигане на целите на околната среда.

 **III. Способността за асимилация на екосистемата в естествената околна среда**:

След преглед на представената информация и на основание чл.40, ал.3 от Наредбата по ОС, въз основа на критериите по чл.16 от нея **е извършена преценка за вероятната степен на отрицателно въздействие, според която, предвид местоположението, характера и мащаба** **инвестиционното предложение, реализацията му няма вероятност да окаже значително отрицателно въздействие върху природни местообитания, популации и местообитания на видове, предмет на опазване в защитените зони, поради следните мотиви:**

1. Инвестиционното предложение ще бъде реализирано извън границите на защитени зони от мрежата НАТУРА 2000, поради което с реализацията му не се очаква пряко унищожаване, увреждане или влошаване състоянието на видовете, предмет на опазване на най-близката защитена зона BG0002016 „Рибарници Пловдив”

2. Поради отдалечеността на имота от защитената зона и характера на дейността, няма вероятност осъществяване на ИП да доведе до безпокойство на видовете, предмет на опазване в защитената зона и до намаляване на благоприятното им природозащитно състояние.

3. Реализирането на инвестиционното предложение не предполага генериране на емисии и отпадъци във вид и количества, които могат да окажат значително отрицателно въздействие върху защитената зона и нейните елементи.

 **IV. Характеристика на потенциалните въздействия - териториален обхват, засегнато население, включително трансгранични въздействия, същност, големина, комплексност, вероятност, продължителност, честота, обратимост**:

* Териториалният обхват на въздействие, в резултат на изграждане на системата за капково напояване на е ограничен и локален в рамките на разглежданият имот.
* Реализацията на обекта няма да повлияе върху качествата на почвата и земните недра. Земните изкопни маси, които ще се формират при полагане на елементите на системата ще се използват за обратно засипване и заравняване на терена.
* Монтирането на системата за капково напояване ще осигури ефективно отглеждане на насажденията с минимален разход на вода. Посредством дейността ще бъда намалено негативното въздействие на тенденциите за продължително засушаване през лятото, с което ще се повиши количеството и качеството на произвежданата продукция.
* Вероятността от поява на въздействие върху компонентите на околната среда от дейностите по изпълнението на проекта се определя като минимална. При осъществяването и експлоатацията на обекта няма да се формират отпадъчни води.
* По време на експлоатацията на инвестиционното предложение не се очаква отрицателно въздействие върху хората и респективно върху тяхното здраве, също така и върху компонентите на околната среда - атмосферния въздух, водите, почвите, земните недра, флората и фауната.
* С писмо изх. № 28/05.01.2017г. РЗИ-Пловдиве определила, че не се очакват неблагоприятно въздействие и риск върху човешкото здраве при реализация на инвестиционното намерение.

 **V. Обществен интерес към предложението за строителство, дейности или технологии:**

* В изпълнение на изискванията на чл. 6, ал. 9 и ал. 10 от Наредбата за ОВОС е осигурен обществен достъп до изготвената информация по Приложение 2, като са представени копия от документацията на Община Марица и Кметство село Войводиново. Общината и Кметството са информирали РИОСВ-Пловдив, за липса на постъпили възражения относно инвестиционното предложение.
* Възложителят на инвестиционното предложение е осигурил обществен достъп до информацията по приложение №2 чрез обявa във вестник и на информационно табло за изразяване на становища от заинтересовани лица.
* Към момента на издаване на настоящото решение в РИОСВ-Пловдив не са изразени устно или депозирани писмено жалби, възражения и становища срещу реализацията на инвестиционното предложение.

**Приложение:**

Копие от писмо изх. № КД-04-764/13.01.2017г. БД ИБР Пловдив за съобразяване на Възложителя с поставените условия.

**Настоящото Решение се отнася само за конкретно заявеното предложение и в посочения капацитет**.

**Решението не отменя задълженията на Възложителя за изпълнение на изискванията на Закона за опазване на околната среда и други специални закони и подзаконови нормативни актове и не може да служи като основание за отпадане на отговорността съгласно действащата нормативна уредба.**

**При промяна на инвестиционното предложение, на Възложителя или на някои от обстоятелствата, при които е било издадено настоящето Решение, Възложителят /новият Възложител/ трябва да уведоми РИОСВ гр. Пловдив до 14 дни след настъпване на измененията.**

**Настоящото Решение губи правно действие, ако в срок 5 години от датата на влизането му в сила не е започнало осъществяването на инвестиционното предложение.**

**Решението може да бъде обжалвано чрез РИОСВ- Пловдив пред Министъра на околната среда и водите и/или Административен съд– Пловдив в 14-дневен срок от съобщаването му на заинтересованите лица и организации по реда на Административнопроцесуалния кодекс.**

**Доц. Стефан Шилев 08.02.2017г.**

*Директор на РИОСВ - Пловдив*

…

 Съгласували:............. Изготвили: ..............

 Д

. Димитров, Директор Дирекция „ПД Ж. Боева, мл.експерт/25.01.2017г./

 К.Казанджиев, юрисконсулт ………….. Д. Величкова, ст. експерт ………..